Η **Βερόνικα του Ντεσενίτσε,** σλοβενικά: Veronika Deseniška‎‎ ή Veronika z Desenic (απεβ. στις 17 Οκτωβρίου 1425) ήταν η δεύτερη σύζυγος του Φρειδερίκου Β΄ κόμη του Τσέλιε.

Βιογραφία
---------

Λίγα είναι γνωστά για την πρώιμη ζωή της. Πιστεύεται ότι το όνομα *Deseniška* προέρχεται από το χωριό Desinić στην Κροατία, όπου ο Φρειδερίκος Β΄ είχε επίσης εκτεταμένες ιδιοκτησίες, και εμφανίζεται με τις μορφές *Dessnitz*, *Dessenitz*, *Desnicze*, *Teschnitz*, *Teschenitz* και *Dessewitz* σε διάφορες ιστορικές πηγές. Το τοπωνύμιο *Desenice* είναι η προέλευση για το επίθετο *Deseniška* .

### Γάμος και διώξεις

Η Βερόνικα ήταν μικρότερης τάξης,  και ο πατέρας του Φρειδερίκου Β΄, Χέρμαν Β΄, ήταν πολύ αντίθετος στον γάμο. Τα χρονικά των κομήτων του Τσέλιε υποδηλώνουν, ότι συνέλαβε τον γιο του και -ενόσω τον κρατούσε αιχμάλωτο- ξεκίνησε μια δίκη εναντίον της Βερόνικα, κατηγορώντας την για μαγεία. Αυτή αθωώθηκε από το δικαστήριο.

### Το τέλος της

Παρά την απόφαση του δικαστηρίου, φυλακίστηκε στο Κάστρο Ογιστρίτσα κοντά στο Tάμπορ και δολοφονήθηκε (υποτίθεται με εντολή του Χέρμαν Β΄) από πνιγμό το 1425. Τάφηκε στο Μπρασλόβτσε και λίγα χρόνια αργότερα ο Φρειδερίκος Β΄ κανόνισε να ταφεί εκ νέου το λείψανό της στο Καρθουσιανό μοναστήρι στο Γιουρκλόστερ και στη μνήμη της έκανε επίσης δωρεές στο μοναστήρι της Μπίστρα.

Στον πολιτισμό
--------------

Η τραγική ιστορία αγάπης της Βερόνικας και του Φρειδερίκου Β΄, η οποία σηματοδότησε επίσης την αρχή του τέλους του Οίκου των Τσέλιε, αποτέλεσε έμπνευση για πολλές λογοτεχνικές δημιουργίες.

Μεταξύ άλλων είναι η πρωταγωνίστρια στην ιστορία της Josipina Turnograjska "*Nedolžnost in sila"* (Αθωότητα και δύναμη, με υπότιτλο "*Veronika Desinska",* 1851),  στο έργο τού Josip Jurčič "*Veronika* *Deseniška"* (1880), στο έργο τού Oton Župančič "*Veronika Deseniška"* (1924), στο έργο τού Bratko Kreft "*Celjski Grofje"* (Οι κόμητες του Τσέλιε, 1832), στην όπερα του Danilo Švara "*Veronika Deseniška"* (1946), στα έργα του Franček Rudolf "*Celjski grof na žrebcu"* (Ο κόμης του Τσέλιε ιππεύει έναν επιβήτορα, 1968) και *"Veronika"* (1974), και στο παιδικό μυθιστόρημα του Dušan Čater "*Veronika Deseniška"* (1996). Έχει επίσης εμπνεύσει έργα στα Κροατικά, Γερμανικά, Τσέχικα και Ιταλικά.

Το βραβείο ποίησης "Veronika" και το φεστιβάλ "Veronika" φέρουν το όνομα της Βερόνικας του Ντεσενίτσε.  

Η συμμετοχή της Σλοβενίας για τον Διαγωνισμό Τραγουδιού της Eurovision 2024, που ερμηνεύει ο Raiven, έχει τον τίτλο της από τη Βερόνικα.

Δείτε επίσης
------------

* Κόμητες του Τσέλιε

Παραπομπές
----------

1. ↑  *Τσεχική Εθνική Βάση Δεδομένων Καθιερωμένων Όρων*. js20221171718. Ανακτήθηκε στις 9  Φεβρουαρίου 2023.
2. 1 2  Grafenauer, Bogo (2009). «Veronika Deseniška» (στα Slovenian). *Slovenski biografski leksikon*. ISBN 978-961-268-001-5. . Grafenauer, Bogo (2009). "Veronika Deseniška" [Veronika of Desenice]. In Vide Ogrin, Petra (ed.). *Slovenski biografski leksikon* (in Slovenian). ISBN 978-961-268-001-5.
3. ↑  Josipina Turnograjska (1921). «Nedolžnost in sila». Στο: Lah, Ivan. *Josipina Turnograjska: Njeno življenje in delo*. Maribor: Tisk Mariborske tiskarne. σελ. 64. Ανακτήθηκε στις 21 Ιανουαρίου 2024.
4. ↑  Veronika Award site
5. ↑  Veronika Award on Culture.si Ministry of Culture of the Republic of Slovenia site
6. ↑  «Raiven brings her ethereal symphony from Slovenia». *Eurovision.tv*. EBU. 12 Δεκεμβρίου 2023. Ανακτήθηκε στις 12 Δεκεμβρίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 57905415
* LCCN: n80016205
* ISNI: 0000 0000 2159 8188
* GND: 1076375804
* NKC: js20221171718

 |

 |